Φιλαδέλφεια (Πενσυλβάνια)

Ιστορικό

Ο Γουίλιαμ Πεν ( αγγλ. William Penn)  ίδρυσε την πόλη το 1682 και έγινε πρωτεύουσα της αποικίας της Πενσυλβάνιας. Η Φιλαδέλφεια είχε κυρίαρχο ρόλο στην Αμερικανική Επανάσταση (αγγλ. American Revolution) ως σημείο συνάντησης για τους ιδρυτές των Ηνωμένων Πολιτειών, οι οποίοι υπέγραψαν τη διακύρηξη της ανεξαρτησίας, (αγγλ. Declaration_of_Independence) το 1776. Πολλά άλλα σημαντικά γεγονότα πραγματοποιήθηκαν στη Φιλαδέλφεια κατά τη διάρκεια της επανάστασης, όπως το Πρώτο Ηπειρωτικό Συνέδριο (αγγλ. First Continental Congress), η προστασία της Καμπάνας της ελευθερίας, η μάχη του Germantown (αγγλ. Battle of Germantown) και η πολιορκία του Φορτ Μίφλιν (αγγλ. Siege of Fort Mifflin). Η Φιλαδέλφεια υπήρξε μία από της πρωτεύουσες του κράτους κατά την Επανάσταση και χρησιμοποιήθηκε ως πρωτεύουσα προσωρινά στη θέση της Ουάσινγκτον,(αγγλ. Washington, DC) όταν βρισκόταν υπό κατασκευή. Κατά τον 19ο αιώνα έγινε βιομηχανικό και σιδηροδρομικό κέντρο. Στις αρχές του 20ου αιώνα, η Φιλαδέλφεια μετατράπηκε σε πρωταρχικό προορισμό για τους Αφρικανοαμερικανούς και τους Πορτορικανούς κατά τη διάρκεια της Μεγάλης Μετανάστευσης ( αγγλ. Great Migration) μετά τον Εμφύλιο Πόλεμο. Ο πλυθυσμός της πόλης διπλασιάστηκε από ένα εκατομμύριο σε δύο, μεταξύ του 1890 και του 1950. 
Ο μεγάλος αριθμός Πανεπιστημίων και κολλεγίων της Φιλαδέλφειας, έχει μετατρέψει την πόλη σε έναν από τους πιο περιζήτητους προορισμούς σπουδών, καθιστώντας την ένα σπουδαίο εκπαιδευτικό και οικονομικό κέντρο. Αποτελεί επίσης το κέντρο της οικονομικής δραστηριότητας της Πενσυλβάνιας, όπου στεγάζονται 5 εταιρίες της Fortune 1000. Το περίγραμμα κτιρίων της πόλης επεκετείνεται συνεχώς, με την αγορά περίπου 81,900 εμπορικών ιδιοκτησιών το 2016, συμπεριλαμβανομένων διαφόρων ουρανοξυστών. Η Φιλαδέλφεια έχει τα πιο πολλά εξωτερικά αγάλματα και τοιχογραφίες σε σύγκριση με άλλες Αμερικανικές πόλεις. Το πάρκο Φειρμαουντ (αγγλ.Feirmount Park], είναι ένα από τα μεγαλύτερα αστικά πάρκα των Ηνωμένων Πολιτειών. Η πόλη είναι ιδιαίτερα γνωστή για τις τέχνες, την κουλτούρα και την αποικιακή ιστορία, που προσέλκυσαν 42 εκατομμύρια τουρίστες το 2016.

Αξιοθέατα-Μουσεία

Ιστορικά μνημεία και αξιοθέατα, όπως το κέντρο της Καμπάνας της ελευθερίας (αγγλ. Liberty Bell), η αίθουσα Ανεξαρτησίας (Independence Hall), η κατοικία του Προέδρου και το δικαστήριο Φράνκλιν (αγγλ. Franklin Court) μεταφέρουν του επισκέπτες πίσω στην εποχή της ίδρυσης.

Μουσεία

Στα πιο σημαντικά επιστημονικά Μουσεία της Φιλαδέλφειας περιλαμβάνεται το Ιντιτούτο του Φρανκλίνου (Franklin Institute), όπου κανείς μπορεί να δει το εθνικό μνημείο του Βενιαμίν Φρανκλίνου (αγγλ. Benjamin Franklin National Memorial), την Ακαδημία των φυσικών επιστημών (αγγλ. Academy of Natural Sciences) και το Πανεπιστήμιο του μουσείου της αρχαιολογίας και της ανθρωπολογίας (αγγλ. University of Pennsylvania Museum of Archaeology and Anthropology)  . Το ινστιτούτο του Φρανκλίνου επιδεικνύει την επιστήμη που περιλαμβάνεται σε κλάδους σχετικούς με τον αθλητισμό και το διάστημα. Επιπλέον, το μουσείο συμπεριλαμβάνει εκθέματα πρακτικού και διαδραστικού περιεχομένου. Η τεράστια καρδιά, μία περιήγηση μέσα στο ανθρώπινο αιμοσφαίριο, υπήρξε ένα από τα διασημότερα αξιοθέατα. 
Παράλληλα, υπάρχουν και πολλά ιστορικά μουσεία όπως το Εθνικό κέντρο του Συντάγματος (αγγλ. National Constitution Center), το μουσείο της Αμερικανικής Επανάστασης (αγγλ. Museum of American Revolution), το ιστορικό μουσείο της Φιλαδέλφειας (αγγλ. Philadelphia History Museum), το εθνικό μουσείο της Αμερικανικής Εβραϊκής ιστορίας, το μουσείο των Αφροαμερικανών και η βιβλιοθήκη και μουσείο των Μασόνων της Φιλαδέλφειας. Στη Φιλαδέλφεια χτίστηκαν το πρώτο νοσοκομείο και ζωολογικός κύπος.  
Κοντά την αίθουσα ανεξαρτησίας βρίσκει κανείς το μουσείο της Αμερικανικής Ανεξαρτησίας (, όπου οι εγκαταστάσεις υψηλής τεχνολογίας δέιχνουν στρατηγικές νίκες, καταστρεπτικές ήττες καθώς και τις εσωτερικές και παγκόσμιες αλλαγές και συνέπειες του πολέμου. 
Η πόλη συμπεριλαμβάνει και πολλά μουσεία τέχνης, όπως η Ακαδημία των Καλών Τεχνών και το μουσείο Ροντέν, στο οποίο εκτίθεται η μεγαλύτερη συλλογή έργων του Ωγκύστ Ροντέν εκτός Παρισιού. Το σημαντικότερο μουσείο της πόλης, το Μουσείο Τέχνης της Φιλαδέλφειας, είναι ένα από τα μεγαύτερα στον κόσμο.